
	Ministru kabineta noteikumi Nr. 75 
Rīgā 2022. gada 1. februārī (prot. Nr. 5  4. §)



Grozījumi Ministru kabineta 2010. gada 5. maija noteikumos Nr. 413 "Noteikumi par gada publiskajiem pārskatiem" 

Izdoti saskaņā ar 
Likuma par budžetu un finanšu vadību
14. panta trešo daļu

1. Izdarīt Ministru kabineta 2010. gada 5. maija noteikumos Nr. 413 "Noteikumi par gada publiskajiem pārskatiem" (Latvijas Vēstnesis, 2010, 76. nr.; 2013, 208. nr.) šādus grozījumus:
1.1. izteikt 5.4. apakšpunktu šādā redakcijā:

"5.4. darbības stratēģijas prioritātes un to mērķi pārskata gadā;";

1.2. izteikt 6.3. apakšpunktu šādā redakcijā:

"6.3. darbības stratēģijā sasniedzamo rezultātu izpildes analīze un valsts budžeta līdzekļu izlietojuma efektivitātes izvērtējums;";

1.3. izteikt 6.9. apakšpunktu šādā redakcijā:

"6.9. stratēģijas ieviešanas novērtējums. Novērtējumā iekļauj institūcijas snieguma analīzi attiecīgajā stratēģijas darbības periodā, tai skaitā skaidrojumu par izvirzīto mērķu sasniegšanas pakāpi, kā arī ieteikumus par nākamā stratēģijas darbības perioda mērķiem un sasniedzamajiem rezultātiem;";

1.4. svītrot 11. punktu;
1.5. papildināt noteikumus ar 18. punktu šādā redakcijā:

[bookmark: _Hlk53668087]"18. Pārskatā, norādot informāciju par stratēģiju, kas izstrādāta atbilstoši Ministru kabineta 2015. gada 28. aprīļa instrukcijai Nr. 3 "Kārtība, kādā izstrādā un aktualizē institūcijas darbības stratēģiju un novērtē tās ieviešanu", ja attiecināms, norāda šo noteikumu 6.3. un 6.9. apakšpunktā minēto informāciju atbilstoši šo apakšpunktu redakcijai, kas bija spēkā līdz 2022. gada 7. februārim."

2. Noteikumi stājas spēkā 2022. gada 8. februārī.

* Dokuments ir parakstīts ar drošu elektronisko parakstu

